**Сыбайлас жемқорлық тәуекелдеріне**

**ішкі талдау жүргізу туралы**

Қазақстан Республикасының Сыбайлас жемқорлыққа қарсы іс-қимыл агенттігі (Сыбайлас жемқорлыққа қарсы қызмет) Төрағасының 2020 жылғы   
28 қаңтардағы № 22 бұйрығымен бекітілген Сыбайлас жемқорлыққа қарсы мониторинг жүргізу қағидаларына сәйкес:

1.  Сыбайлас жемқорлық тәуекелдеріне ішкі талдау жүргізу үшін «Астана қаласы мәслихатының аппараты» ММ (бұдан әрі – Аппарат) ұйымдастыру-әкімшілік жұмысы бөлімі белгіленсін.

2. Аппараттың сыбайлас жемқорлық тәуекелдеріне ішкі талдау келесі бағыттар бойынша жүзеге асырылсын:

1) бөлімінің қызметіне қатысты нормативтік құқықтық актілерде сыбайлас жемқорлық тәуекелдерін анықтау;

          2) ұйымдастыру-басқару қызметінде сыбайлас жемқорлық тәуекелдерін анықтау.

          3. Аппарат қызметіндегі сыбайлас жемқорлық тәуекелдеріне ішкі талдау жүргізу жөніндегі жұмыс тобының (бұдан әрі – Жұмыс тобы) құрамы осы өкімнің 1-қосымшасына сәйкес бекітілсін.

4. Осы өкімнің 2-қосымшасына сәйкес сыбайлас жемқорлық тәуекелдеріне ішкі талдау жүргізу жөніндегі жұмыс жоспары бекітілсін.

5. Сыбайлас жемқорлық тәуекелдеріне ішкі талдау жүргізудің жалпы мерзімі 2023 жылғы 9-13 қаңтарға дейінгі кезең (талданатын кезең: 2022 жылғы қаңтар - желтоқсан) болып белгіленсін.

6. Жұмыс тобы:

1) 2023 жылғы 21 қаңтарға талдамалық анықтаманы келісуді және қол қоюды қамтамасыз етсін.

         2) 2023 жылғы 18 қаңтарға келісілген талдамалық анықтаманы төрағаның қарауына ұсынсын.

7. Нұр-Сұлтан қаласы мәслихаты хатшысының 2021 жылдың 20 желтоқсандағы №119-ө «Сыбайлас жемқорлық тәуекелдеріне ішкі талдау жүргізу туралы» өкімі жойылсын.

8. Осы өкімнің орындалуын бақылау мәслихат Аппаратының басшысы Б. А. Ахметжановаға жүктелсін.

9. Осы өкім қол қойылған күнінен бастап күшіне енеді.

**Астана қаласы**

**мәслихатының төрағасы Е. Каналимов**